बिहार में पली बढ़ी और शादी हुयी पश्चिम बंगाल के बांकुरा शहर में । वहाँ के त्योहारो के रंग बिहार से अलग दिखे । बंगाली परिवारों में प्रायः होलिका दहन के दिन ही सुबह होली खेल ली जाती है जबकि बिहार में और कई राज्यो में होलिका दहन के दूसरे दिन । बंगाल में मैंने शाम की होली नही देखी । वहां सुबह ही रंग अबीर सब से होली खेल लेते है । शाम को वहाँ रिश्तेदारो से मिलने और उनका आशीर्वाद लेने वाली रीत भी मैंने नही देखी ।